Putinning so‘zlariga ko‘ra, pandemiya milliy iqtisodiyotlarning o‘sishiga putur yetkazdi, yuz minglab kishilarni hayotdan olib ketdi va millionlab kishilarni ishsiz qoldirdi. Foto: TASS Ommaviy ishsizlik va qashshoqlik dunyo uchun eng asosiy xatarlar bo‘lib qolmoqda, dedi Rossiya prezidenti Vladimir Putin G20 virtual sammitida. «Qashshoqlikka olib keluvchi ommaviy «turg‘un» ishsizlik va ijtimoiy ta’minlanmaganlik eng asosiy xatar bo‘lib turibdi va «yigirmatalik»ning vazifasi bunga yo‘l qo‘ymaslikdir», — dedi u. Putinning so‘zlariga ko‘ra, pandemiya milliy iqtisodiyotlarning o‘sishiga putur yetkazdi, yuz minglab kishilarni hayotdan olib ketdi va millionlab kishilarni ishsiz qoldirdi. Rossiya prezidentining ta’kidlashicha, pandemiya, global lokdaun va iqtisodiy faollikning to‘xtashi dunyo Buyuk tushkunlik davridan buyon duch kelmagan tizimli iqtisodiy inqirozni keltirib chiqardi.